b'\n_START_ARTICLE_\nValentyn Bondarenko\n_START_SECTION_\nKuolema\n_START_PARAGRAPH_\nBondarenko oli osallisena painekammiossa suoritettavassa rutiiniharjoituksessa, jossa kosmonautti oli kymmenen p\xc3\xa4iv\xc3\xa4\xc3\xa4 erityksiss\xc3\xa4 hyvin happipitoisessa ymp\xc3\xa4rist\xc3\xb6ss\xc3\xa4. Harjoituksen lopussa l\xc3\xa4\xc3\xa4k\xc3\xa4rintestien j\xc3\xa4lkeen Bondarenko irrotti h\xc3\xa4ness\xc3\xa4 olleet sensorit ja puhdisti itse\xc3\xa4\xc3\xa4n alkoholiin kastetulla pumpulilla. T\xc3\xa4m\xc3\xa4n j\xc3\xa4lkeen h\xc3\xa4n ep\xc3\xa4huomiossa heitti pumpulin painekammiossa olleen lieden levylle, jonka seurauksena pumpuli syttyi tuleen. Happitoisessa ymp\xc3\xa4rist\xc3\xb6ss\xc3\xa4 liekit nopeasti t\xc3\xa4yttiv\xc3\xa4t kammion ja sytyttiv\xc3\xa4t tuleen my\xc3\xb6s Bondarenkon vaatteet. Harjoitusta valvova l\xc3\xa4\xc3\xa4k\xc3\xa4ri ei pystynyt auttamaan h\xc3\xa4nt\xc3\xa4, koska kammion ovea ei voinut avata paine-eron takia. Kesti useampi minuutti ennen kuin Bondarenko saatiin kammiosta ulos ja h\xc3\xa4n kuoli kahdeksan tuntia my\xc3\xb6hemmin vammoihinsa.'